ຮູບເງົາເກົາຫຼີເໜືອ ອວດອ້າງ ປະສົບພະການ ດ້ານທະຫານ ຂອງຜູ້ນຳທີ່ຍັງໜຸ່ມນ້ອຍຄົນໃໝ່ (ເບິ່ງວີດີໂອ)
ເກົາຫຼີເໜືອ ອອກອາກາດຮູບເງົາ ກ່ຽວກັບປະສົບພະການ ທາງດ້ານທະຫານ ຂອງຜູ້ນໍາທີ່ຍັງໜຸ່ມນ້ອຍຄົນໃໝ່ ທ່ານກິມຈົງອຸນ.
ສື່ມວນຊົນຂອງເກົາຫຼີເໜືອ ບໍ່ໄດ້ກ່າວຢ່າງເປັນການເປີດເຜີຍ ເຖິງອັນທີ່ປະກົດວ່າ ເປັນວັນ ເກີດຂອງຜູ້ນໍາຄົນໃໝ່ໃນມື້ວັນອາທິດຜ່ານມານີ້ ຢູ່ໃນປະເທດບ່ອນທີ່ວັນເກີດຂອງມື້ລາງບິດາ ພ້ອມທັງມື້ລາງປູ່ຂອງທ່ານ ເຄີຍໄດ້ມີການສະເຫຼີມສະຫຼອງເປັນວັນພັກແຫ່ງຊາດ ແຕ່ໄດ້ມີ ການລະນຶກເຖິງວັນດັ່ງກ່າວນີ້ດ້ວຍການອອກອາກາດສາລະຄະດີໂທລະພາບທີ່ເນັ້ນໃຫ້ເຫັນ ເຖິງປະສົບພະການຂອງທ່ານກິມຈົງອຸນ ໃນການນໍາພາກອງທັບເກົາຫຼີເໜືອ ຜູ້ສື່ຂ່າວວີໂອ ເອ Steve Herman ມີລາຍງານກ່ຽວກັບເລື່ອງນີ້ຈາກກຸງໂຊລ ໃນມື້ວັນອາທິດຜ່ານມານີ້ ປະຊາຊົນຊາວເກົາຫຼີເໜືອຈຳນວນຫຼາຍໆລ້ານຄົນ ໄດ້ພາກັນເບິ່ງ ລາຍການໂທລະພາບຍາວ 50 ນາທີ ທີ່ສະແດງໃຫ້ເຫັນທ່ານກິມຈົງອຸນທັກທາຍແບບກະຕື ລືລົ້ນກັບພວກທະຫານພ້ອມກັບພາບທ່ານຂັບລົດຖັງ ສະແດງການໃຊ້ອາວຸດ ນັ່ງຢູ່ບ່ອນຄົນ ຂັບເຮືອບິນລົບແລະຂີ່ມ້າ ໃນຕອນນຶ່ງນັ້ນ ຜູ້ບັນລະຍາຍ ກ່າວວ່າ ພວກທະຫານໄດ້ພາກັນຕື່ນເຕັ້ນ ດີໃຈ ທີ່ໄດ້ຮູ້ເຫັນ ຄວາມຮັກຊາດຢ່າງຈິງໃຈຂອງຜູ້ນຳສູງສຸດ ລາຍງານເວົ້າວ່າ ທ່ານໄດ້ກ່າວຕໍ່ພວກທະຫານ ວ່າ ພາລະກິດຕະຫຼອດຊີວິດຂອງທ່ານກໍຄືນຳພາຢ່າງເຂັ້ມແຂງ ໃນການດີ້ນຮົນຕໍ່ສູ້ ເພື່ອຄໍ້າ ປະກັນຄວາມພ້ອມສຳລັບການສູ້ລົບໃນລະດັບສູງສຸດຂອງກອງທັບ ນອກນັ້ນແລ້ວ ຍັງມີຮູບພາບຫຼາຍໆຕອນຂອງທ່ານກິມຈິງອຸນ ຜູ້ທີ່ເຊື່ອກັນວ່າມີອາຍຸເກືອບ 30 ປີ ແລະໄດ້ຮັບການສຶກສາຈາກປະເທດສະວິດເຊີແລນນັ້ນຍິ້ມຫົວໃນຂະນະທີ່ທັກທາຍ ກັບກົມກອງຕ່າງໆຂອງກອງທັບ ຊຶ່ງແມ່ນກົງກັນຂ້າມກັບພາບພົດຂອງມື້ລາງບິດາຂອງທ່ານ ຄືທ່ານກິມຈົງອິລ ຜູ້ຊຶ່ງໃນຕະຫລອດໄລຍະຫຼາຍໆທົດສະວັດ ມັກສະແດງສີໜ້າແບບເອົາຈິງ ເອົາຈັງໃນລະຫວ່າງການໄປກວດຢ້ຽມພວກທະຫານນັ້ນ ທ່ານ Daniel Pinkston ນັກວິເຄາະປະຈຳກຸ່ມວິກິດການນາໆຊາດທີ່ກຸງໂຊລກ່າວວ່າມີທ່າ ທາງວ່າຈະບໍ່ເປັນເລື່ອງບັງເອີນເລີຍທີ່ທ່ານກິມຈົງອຸນໄດ້ສະແດງລັກສະນະທ່າທາງອອກໃນທີ່ ສາທາລະນະແບບຄ້າຍຄືກັນກັບມື້ລາງຜູ້ເປັນປູ່ຫລາຍກ່ວາ ທ່ານກິມອິລຊຸງຜູ້ສ້າງຕັ້ງເກົາຫຼີ ເໜືອທີ່ເຖິງແກ່ອະສັນຍະກຳ ໃນປີ 1994 ເປັນຜູ້ນຳພາເກົາຫຼີເໜືອ ກ່ອນທີ່ປະເທດດັ່ງກ່າວ ປະສົບກັບສະພາບເຊື່ອມຖອຍທາງດ້ານເສດຖະກິດຢ່າງຮ້າຍແຮງແລະຄວາມອຶດຢາກທີ່ຍັງມີ ຢູ່ຢ່າງແຜ່ກວ້າງນັ້ນ ໃນອີກຕອນນຶ່ງນັ້ນ ຊຶ່ງປະກົດວ່າເປັນພາບທີ່ຖ່າຍໃນປີ 2009 ແຕ່ໄດ້ອອກອາກາດເປັນເທື່ອ ທຳອິດໃນມື້ວັນອາທິດຜ່ານມານີ້ ສະແດງໃຫ້ເຫັນວ່າທ່ານກິມຈົງອຸນພວມໂອ້ລົມກັບພວກເຈົ້າ ໜ້າທີ່ໆສູນກາງຄວບຄຸມການຍິງຈະຫຼວດແຫ່ງນຶ່ງ ຜູ້ບັນລະຍາຍໄດ້ອ້າງຄຳເວົ້າຂອງທ່ານກິມ ຈົງອຸນທີ່ກ່າວວ່າ ທ່ານຈະເຮັດສົງຄາມຖ້າພວກສະຕູຂອງເກົາຫຼີເໜືອຍິງທຳລາຍລູກຈະຫຼວດ ດັ່ງກ່າວ ເກົາຫຼີເໜືອກ່າວອ້າງວ່າ ຕົນໄດ້ສົ່ງດາວທຽມຂຶ້ນສູ່ວົງໂຄຈອນໃນວັນທີ 5 ເມສາປີ 2009 ແຕ່ພວກເຈົ້າໜ້າທີ່ໆກຸງໂຊລແລະວໍຊິງຕັນໃນເວລານັ້ນກ່າວວ່າ ມັນບໍ່ໄດ້ເກີດຂຶ້ນແລະການ ສົ່ງດາວທຽມທີ່ວ່ານັ້ນທີ່ຈິງແລ້ວເປັນພຽງການຍິງທົດລອງລູກສອນໄຟໄລຍະໄກທໍ່ນັ້ນ ນັກວິເຄາະ Pinkston ກ່າວວ່າ ການເປີດເຜີຍໃໝ່ກ່ຽວການໄປມີໜ້າຂອງທ່ານກິມຈົງອຸນ ໃນປີ 2009 ທີ່ຖານຍິງຈະຫຼວດ ແລະການຂົ່ມຂູ່ວ່າຈະເຮັດສົງຄາມຂອງທ່ານນັ້ນ ແມ່ນມີ ເປົ້າໝາຍແນໃສ່ ເພື່ອແຈ້ງໃຫ້ຊາວເກົາຫຼີເໜືອຊາບວ່າ ທ່ານຈະປະຕິບັດການຢ່າງເຂັ້ມແຂງ ຕ້ານພວກກຳລັງທະຫານທີ່ເປັນປໍລະປັກ ທ່ານ Pinkston ເວົ້າວ່ານອກນັ້ນຍັງເປັນການ ເຕືອນເກົາຫຼີໃຕ້ແລະປະຊາຄົມນາໆຊາດນຳວ່າຜູ້ນຳຄົນໃໝ່ຂອງເກົາຫຼີເໜືອຈະບໍ່ມີຄວາມລັ່ງ ເລໃຈເລີຍທີ່ຈະທຳການຕອບໂຕ້ຕໍ່ການເຄື່ອນໄຫວໃດໆກໍຕາມທີ່ຮູ້ສຶກວ່າເປັນໄພຂົ່ມຂູ່ຕໍ່ເກົາ ຫຼີເໜືອ ນອກເໜືອໄປຈາກການພັດທະນາລູກສອນໄຟແລ້ວ ເກົາຫຼີເໜືອຍັງໄດ້ທົດລອງອາວຸດປະລະ ມະນູ 2 ເທື່ອ ເກົາຫຼີເໜືອປະກາດວ່າ ຜູ້ນໍາຄົນກ່ອນທ່ານກິມຈົງອິລ ເຖິງແກ່ອະສັນຍະກຳດ້ວຍໂຣກຫົວໃຈ ວາຍໃນເດືອນແລ້ວນີ້ ນັບແຕ່ນັ້ນມາ ທ່ານກິມຈົງອຸນ ລູກຊາຍຄົນທີ 3 ຂອງທ່ານກໍໄດ້ເສີມຂະຫຍາຍອຳນາດຢ່າງ ໄວວາ ຂຶ້ນເປັນຜູ້ສືບທອດອຳນາດຕໍ່ຈາກມື້ລາງບິດາຂອງທ່ານພ້ອມທັງເປັນຜູ້ນຳສູງສຸດຂອງ ປະຊາຊົນຂອງພັກແລະຂອງກອງທັບນຳດ້ວຍ